જળયાત્રા સોમનાથ ભૂદરના આરે પહોંચી હતી. જ્યાં વૈદિક મંત્રોચ્ચાર સાથે વિધિવત્ ગંગાપૂજન થયું હતું. ત્યારબાદ નિજ મંદિર ખાતે ભગવાનને જ્યેષ્ઠાભિષેક કરવામાં આવ્યો હતો. આ સમયે સમગ્ર વાતાવરણ દિવ્ય બની ગયું હતું. ત્યારબાદ વર્ષમાં એક જ વખત કરવામાં આવતો ‘ગજવેશ’ શણગાર થયો હતો. આ દર્શન કરવા માટે પણ ભક્તો મોટી સંખ્યામાં ઊમટી પડ્યા હતા. ખાસ કરીને અમદાવાદ અને આસ-પાસથી પણ મોટી સંખ્યામાં શ્રદ્ધાળુઓ દર્શન માટે ઊમટી પડ્યા હતા. ત્યારબાદ ભગવાનને શુભ સમયે મોસાળ એવા સરસપુર ખાતે લઈ જવામાં આવ્યા હતા.